
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 80250/3452 (1) 


Ρυθμίσεις κυνηγίου για τον κυνηγετικό χρόνο 1988 - 1989. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 251 παράγραφος 2, 257 παραγρ. 5, 
258 παραγρ. 2 στ’., 259 2α και 2β, 261παραγρ. 4 και 5 του Ν.Δ. 
86/69 «περί Δασικού Κώδικα», των άρθρων 11 και 12 του Ν.Δ. 
996/71, των άρθρων 7 και 8 του Ν. 177/75 και τις διατάξεις της 
αριθ. 414985/29.11.85 κοινής απόφασης των Υπουργείων Εθνικής 
Οικονομίας και Γεωργίας «περί μέτρων διαχείρισης της άγριας πτηνο¬ 
πανίδας». 

2. Τις σχετικές εισηγήσεις και προτάσεις των Δασικών Αρχών και 
Κυνηγετικών Οργανώσεων. 

3. Την ανάγκη καταπολέμηης (δίωξης) ορισμένων θηραμάτων προ- 
κειμένου να προληφθούν σημαντικές ζημιές στη Γεωργική, Κτηνοτρο- 
φική, Δασική, Αλιευτική και Θηραματική Οικονομία. 

4. Την αριθ. 260347/16.2.1987 κοινή απόφαση των Πρωθυπουρ¬ 
γού και Υπουργού Γεωργίας «περί ανάθεσης αρμοδιοτήτων Υπουργού 
Γεωργίας στον Υφυπουργό Γεωργίας Κώστα Τσιγαρίδα», αποφασίζου¬ 
με: 

I. Καθορίζουμε τη διάρκεια της κυνηγετικής περιόδου για τον κυνη¬ 
γετικό χρόνο 1988 - 1989 από 20 Αυγούστου 1988 μέχρι και 10 
Μαρτίου 1989 ως κάτωθι για όλα τα θηράματα που επιτρέπεται το 
κυνήγι τους. 

Α. ΓΕΝΙΚΟΙ ΠΕΡΙΟΡΙΣΜΟΙ: 


1. Τρυγόνι δΤΚΕΡΤΟΚΕ ΓΑ ΤΙΙΚΤυΚ) 

Φάσα (ΟΟΓϋΜΒΑ ΡΑΓυΜΒΌδ) 

Φασοπερίστερο (ΟΟΕΙΙΜΒΑ ΟΕΝΑδ) 

Αγριοπερίστερο 0ΘΙΧ Τ ΜΒΑ ΓΙΥΙΑ) 

Ορτύκι (ΟΟΤϋΚΝΙΧ ΟΟΤΙΙΚΝΙΧ) 

Σιταρήθρα ΑΕΑϋϋΑ ΑΚνΕΝδΙδ) 

Τσίχλα (ΤϋΚϋυδ ΡΗΙΓΟΜΕΓΟδ) 

Κεδρότσιχλα (ΤυΚϋϋδ ΡΙΓΑΚΙδ) 

Κοκκινότσιχλα (ΤυΚϋΙΙδ ΙΓΙΑΟίδ)" 

Γ ερακότσιχλα (ΤυΚϋΙΙδ νΐδΟίνΟΒΌδ) 

Περιορίζουμε το κυνήγι τους από 20.8.1988 μέχρι 14.9.1988 στα 
τμήματα της χώρας μας που μέχρι 31.7.1985 είχαν χαρακτηρισθεί με 
αποφάσεις του ΥΠ.ΓΕ. ως ζώνες διάβασης των τρυγονιών και από 

15.9.1988 μέχρι 10.3.1989 επιτρέπουμε το κυνήγι τους παντού. 

2. «Επιβλαβή» θηράματα (θηλαστικά και πτερωτά) όπως χαρακτη¬ 
ρίζονται στο Κεφάλαιο II της παρούσας απόφασης. 

Επιτρέπουμε το κυνήγι τους σύμφωνα με την αριθ. 164168/1572/ 
23.4.85 εγκύκλιό μας. 

3. Λαγός (ΓΕΡ115 ΕυΚΟΡΑΕΙΙδ) 

Το κυνήγι του λαγού επιτρέπεται τρεις (3) μέρες την εβδομάδα, ήτοι 
Τετάρτη, Σάββατο και Κυριακή και για το χρονικό διάστημα από 

17.9.1988 μέχει 1.1.1989. 

4. Αγριόχοιρος (5ΓΙ5 δΟΚΟΓΑ) 

Περιορίζουμε το κυνήγι του από 1.10.1988 μέχρι 8.1.1989 και σε 
τρεις μέρες την εβδομάδα, ήτοι κάθε Τετάρτη, Σάββατο και Κυριακή. 

5. Πετροπέρδικα (ΑΓΕΟΤΟΚΙδ ΟΚΑΕΓΑ) Νησιώτικη Πέρδικα 
(ΑΓΕΟΤΟΚΙδ ΟΗυΚΑΚ) 

Επιτρέπουμε το κυνήγι τους από 17.9.1988 μέχρι 30.11.1988 και 
περιορίζουμε τις μέρες κυνηγίου σε τρεις (3) την εβδομάδα, ήτοι κάθε 
Τετάρτη, Σάββατο και Κυριακή. 

6. Πεδινή Πέρδικα (ΡΕΗΙ3ΙΧ ΡΕΒΟΙΧ) 

Απαγορεύεται το κυνήγι της. 

7. Φασιανός 

Επιτρέπουμε το κυνήγι του στην περιφέρεια των Νομών Πιερίας, 
Τρικάλων, Κοζάνης, Φλώρινας, Θεσ/νίκης, Ημαθίας, Πέλλας, Καστο¬ 
ριάς, Φθιώτιδας, Λάρισας και Έβρου από 22.10.1988 μέχρι 
30.11.1988. 

8. Περιορίζουμε το κυνήγι από 15 Σεπτεμβρίου 1988 μέχρι 10 
Μαρτίου 1989 των παρακάτω θηραμάτων: 

Χωραφόχηνα (ΑΝ5ΕΚ ΓΑΒΑΙ,Ιδ) 

Σταχτόχηνα (Μπόζα) (ΑΝδΕΚ ΑΝδΕΚ) 

Σφυριχτάρι (ΑΝΑδ ΡΕΝΕΓΟΡΕ) 

Φλυαρόπαπια (Καπακλής) (ΑΝΑδ δΤΚΕΡΕΚΑ) 

Κιρκίρι (Σαρσέλα) (ΑΝΑδ ΟΚΕίΧΑ) 

Πρασινοκέφαλη (ΑΝΑδ ΡΓΑΤΥΚΥΝΙΖΗΟδ) 

Σουβλόπαπια (Ψαλίδα) (ΑΝΑδ Α011ΤΑ) 

Σαρσέλα (Καλοκαιρινή) (ΑΝΑδ (|)υΕΚζ)υΕθυίΑ) 

Χουλιαράς (ΑΝΑδ Ο.ΥΡΕΑΤΑ) 

Κύνηγόπαπια (Σβουρδούλι) (ΑΥΤΗΥΑ ΕΕΕΙΝΑ) 

Τσικνόπαπια (ΑΥΤΗΥΑ ΓΙίΓΙΟυΓΑ) 













5268 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Φαλαρίδα (Μπάλιζα) (ΡΙ'ϋΟΑ ΑΤΚΑ) 

Κουφομπεχάτσινο (ΓΥΜΝΟΟΚΥΡΤΕδ ΜΙΝΙΜϋδ) 

Μπεκατσίνι (ΟΑΕΕΙΝΑΟΟ ΟΑΓΓΙΝΑΟΟ) 

Μπεκάτσα (50ΟΕΟΡΑΧ ΚυδΤΙΟΟΠΑ) 

Ασπρομετωπόχηνα (Καρακάζα) (ΑΝ5ΕΚ ΑΕΒΙΕΚΟΝ8) 
Μαριλόπαπια (Γκριζόπαπια) (ΑΥΤΗΥΑ ΜΑΚΙΓΑ) 

Νερόκοτα (ΟΑΙΧΙΝΙΙΠΑ ΟΗΠΟΚΟΡϋδ) 

Καλημάνα (νΑΝΕΓΓΙΓδ νΑΝΕΕΠΙΙδ) 

Κότσυφας (ΤΙΙΚΠυδ ΜΕΚΙίΕΑ) 

Βουκεφάλα (Κουδουνόπαπια) (ΒΙΙΟΕΡΗΑΕΑ ΟΕΑΝΟΙίΕΑ) 

9. Απαγορεύουμε το κυνήγι της μπεκάτσας στο καρτέρι πρωΐ και 
βράδυ. 

10. Περιορίζουμε τη χρησιμοποίηση του σκύλου δίωξης για άσκηση 
κυνηγίου από 17.9.1988 μέχρι 8.1.1989 σε τρεις (3) μέρες την 
εβδομάδα, ήτοι κάθε Τετάρτη, Σάββατο και Κυριακή (δηλ. ο σκύλος 
δίωξης θα χρησιμοποιείται στο χρονικό διάστημα και στις μέρες που 
επιτρέπεται το κυνήγι του λαγού και του αγριόχοιρου). 

11. Επιτρέπουμε το κυνήγι του αγριόχοιρου σε ομάδες μέχρι 10 
κυνηγούς και με δικαίωμα φόνου μέχρι (2) δύο αγριόχοιρους από κάθε 
ομάδα κυνηγών σε κάθε ημερήσια έξοδο. 

12. Επιτρέπουμε σε κάθε κυνηγό να σκοτώνει σε κάθε μέρα κυνη¬ 
γίου μέχρι ένα λαγό, μέχρι τέσσερις (4) πέρδικες, μέχρι δύο (2) φασια¬ 
νούς, μέχρι δέκα (10) κοτσύφια, μέχρι δέκα (10) μπεκάτσες, μέχρι 
δέκα πέντε (15) τρυγόνια, μέχρι είκοσι (20) υδρόβια και παρυδάτια, 
μέχρι τριάντα (30) τσίχλες, μέχρι δέκα πέντε (15) ορτύκια, μέχρι δέκα 
πέντε (15) μπεκατσίνια συνολικά από όλα τα είδη τους και απεριόριστο 
αριθμό από τα υπόλοιπα είδη των παραγράφων Α1 και Α2 («Επιβλα¬ 
βή»). 

Β\ ΤΟΠΙΚΟΙ ΠΕΡΙΟΡΙΣΜΟΙ ΚΥΝΗΓΕΤΙΚΗΣ ΠΕΡΙΟΔΟΥ 
1988 - 89. 

Προς αποφυγή δημιουργίας σύγχυσης και προβλημάτων τόσο για 
τους κυνηγούς όσο και για τα όργανα επιτήρησης σχετικά με την 
εφαρμογή των πολυαρίθμων προτάσεων για τοπικούς περιορισμούς 
κατά χρόνο και χώρο κυνηγίου, είδος και αριθμό θηραμάτων, περιορί¬ 
ζουμε τις τοπικές ρυθμίσεις ιδιαίτερα στη νησιωτική χώρα και καθορί¬ 
ζουμε. 

1. Κυνηγετική περιφέρεια Κρήτης και Δωδ/σου. 

1.1. Περιφέρεια Κρήτης. 

1.1.1. Περιορίζουμε την κυνηγετική περίοδο 1988 - 89 από 

1.9.88 μέχρι 10.3.89, 

1.1.2. Κυνήγι Πέρδικας. Από 17.9.88 μέχρι 30.11.88 μόνο κάθε 
Τετάρτη, Σάββατο, Κυριακή. 

1.1.3. Κυνήγι λαγού. Από 17.9.88 μέχρι 1.1.89 κάθε Τετάρτη, 
Σάββατο και Κυριακή. 

1.1.4. Κυνήγι λοιπών θηραμάτων. 

Τα είδη των παραγράφων Α. 1 και II («επιβλαβή») από 1.9.88 μέχρι 

16.9.88 κάθε μέρα μόνο στις ζώνες διάβασης. 

Τα είδη των παραγράφων Α.Ι Α.8 και II από 17.9.88 μέχρι 

31.10.88 τις ημέρες Δευτέρα, Τρίτη, Πέμπτη και Παρασκευή μόνο 
στις ζώνες διάβασης και Τετάρτη, Σάββατο και Κυριακή παντού, όπου 
επιτρέπεται το κυνήγι. 

Τα είδη των παραγράφων Α.Ι Α.8 και II 1.11.88 μέχρι 10.3.89 
κάθε μέρα παντού, όπου επιτρέπεται το κυνήγι. 

1.2. Περιφέρεια Δωδ/σου. 

1.2.1. Περιφέρεια Κυνηγετικού Συλλόγου Καρπάθου. 

1.2.1.1. Περιορίζουμε την κυνηγετική περίοδο 1988 - 89 από 

1.9.88 μέχρι 31.1.89. 

1.2.1.2. Κυνήγι πέρδικας. Από 28.9.88 μέχρι 30.11.88 κάθε 
Τετάρτη και Κυριακή,. 

1.2.1.3. Κυνήγι λαγού. Από 28.9.88 μέχρι 23.12.88 κάθε Τετάρ¬ 
τη και Κυριακή. 

1.2.1.4. Κυνήγι λοιπών θηραμάτων. 

Τα είδη των παραγράφων Α.Ι και II («επιβλαβή») από 1.9.88 μέχρι 

30.9.88 κάθε μέρα στις ζώνες. 

Τα είδη των παραγράφων Α.Ι, Α.8, και II από 1.10.88 μέχρι 

31.1.89 κάθε μέρα παντού όπου επιτρέπεται το κυνήγι. 

1.2.2. Περιφέρεια Κυνηγετικών Συλλόγων Κω, Καλύμνου και Λέ- 
ρου. 

1.2.2.1. Περιορίζουμε την κυνηγετική περίοδο από 18.9.88 μέχρι 

10.3.89. 

1.2.2.2. Κυνήγι πέρδικας και λαγού. Από 18.9.88 μέχρι 27.11.88 
μόνο κάθε Κυριακή και μόνο μέχρι 3 πέρδικες ανά ημερήσια έξοδο. 

1.2.2.3. Κυνήγι λοιπών θηραμάτων. 

Τα είδη των παραγράφων Α.Ι, Α.8 και II («επιβλαβή») από 18.9.88 


μέχρι 27.11.88 μόνο κάθε Κυριακή και από 1.12.88 μέχρι 10.3.89 
μόνο κάθε Τετάρτη, Σάββατο και Κυριακή. 

1.2.2.4. Απαγορεύουμε το κυνήγι όλων των θηραμάτων στα νησιά 
Νίσυρος και Λεβίθα (Λέρου). 

2. Κυνηγετική περιφέρεια Αρχιπελάγους. 

2.1. Περιφέρεια Κυνηγετικών Συλλόγων Ικαρίας και Φούρνων. 

2.1.1. Περιορίζουμε την κυνηγετική περίοδο 1988 - 89 από 

17.9.88 μέχρι 10.3.89. 

2.1.2. Κυνήγι πέρδικας και λαγού. Από 17.9.88 μέχρι 27.11.88 
μόνο κάθε Σάββατο και Κυριακή. 

2.1.3. Κυνήγι λοιπών θηραμάτων. 

Τα είδη των παραγράφων Α.Ι Α.8 και II («επιβλαβή») από 17.9.88 
μέχρι 27.11.88 μόνο κάθε Σάββατο και Κυριακή και από 28.11.88 
μέχρι 10.3.89 κάθε μέρα. 

2.2. Περιφέρεια Κυνηγετικών Συλλόγων Σάμου. 

2.2.1. Κυνήγι λοιπών θηραμάτων. 

Από 20.8.88 μέχρι 16.9.88 στις ζώνες. 

Από 17.9.88 μέχρι 30.11.88 κάθε Τετάρτη, Σάββατο και Κυριακή 
παντού όπου επιτρέπεται το κυνήγι. 

Από 1.12.88 μέχρι 10.3.89 κάθε μέρα παντού όπου επιτρέπεται το 
κυνήγι. 

2.3. Περιφέρεια Κυνηγετικού Συλλόγου Χίου. 

2.3.1. Περιορίζουμε την κυνηγετική περίοδο από 1.9.88 μέχρι 

10.3.89. 

2.3.2. Κυνήγι πέρδικας. 

από 18.9.88 μέχρι 30.10.88 μόνο κάθε Κυριακή. 

2.3.3. Κυνήγι λαγού. 

Από 18.9.88 μέχρι 1.1.89 μόνο κάθε Κυριακή. 

2.3.4. Κυνήγι λοιπών θηραμάτων. 

Τα είδη των παραγράφων Α.Ι και II («Επιβλαβή») από 1.9.88 μέχρι 

17.9.88 κάθε μέρα μέσα στις ζώνες. 

Τα είδη των παραγράφων Α.Ι, Α.8, και II από 18.9.88 μέχρι 

10.3.89 κάθε μέρα παντού όπου επιτρέπεται το κυνήγι. 

2.4. Περιφέρεια Κυνηγετικών Συλλόγων Λέσβου. 

2.4.1. Κυνήγι πέρδικας. 

Επιτρέπουμε το κυνήγι της μόνο τρεις Κυριακές. Στις 18.9.88, 

25.9.88 και 2.10.88 και μέχρι 3 πέρδικες ανά ημερήσια έξοδο. 

2.4.2. Κυνήγι λαγού. 

Από 18.9.88 μέχρι 1.1.89 μόνο κάθε Τετάρτη και Κυριακή. 

2.4.3. Κυνήγι λοιπών θηραμάτων. 

Τα είδη των παραγράφων Α.Ι και II («Επιβλαβή») από 20.8.88 
μέχρι 17.9.88 στις ζώνες. 

Τα είδη των παραγράφων Α.Ι, Α.Β και II από 18.9.88 μέχρι 

10.3.89 κάθε μέρα παντού όπου επιτρέπεται το κυνήγι. 

2.4.4. Το κυνήγι του κότσυφα λήγει στις 10.2.89 και επιτρέπεται η 
Θήρα μέχρι 5 ατόμων ανά ημερήσια έξοδο. 

2.5. Περιφέρεια Κυνηγετικού Συλλόγου Λήμνου. 

2.5.1. Περιορίζουμε την κυνηγετική περίοδο από 2.10.88 μέχρι 

10.3.89. 

2.5.2. Κυνήγι πέρδικας και λαγού. 

Απαγορεύουμε το κυνήγι τους για την περίοδο 1988 - 89. 

2.5.3. Κυνήγι λοιπών θηραμάτων. 

Τα είδη των παραγράφων Α.Ι, Α.8 και II («Επιβλαβή») από 

2.10.88 μέχρι 30.11.88 μόνο κάθε Τετάρτη και Κυριακή και από 

1.12.88 μέχρι 10.3.89 κάθε μέρα παντού όου επιτρέπεται το κυνήγι. 

3. Κυνηγετική περιφέρεια Πελοποννήσου. 

Απαγορεύουμε το κυνήγι του αγριόχοιρου. 

4. Κυνηγετική περιφέρεια Στερεάς και νήσων. 

4.1. Περιφέρεια νομού Κυκλάδων. 

4.1.1. Περιφέρεια Κυνηγετικού Συλλόγου Κέας. 

Απαγορεύουμε το κυνήγι της πέρδικας και του λαγού. 

4.1.2. Περιφέρεια Κυνηγετικού Συλλόγου Πάρου. 

Απαγορεύουμε το κυνήγι της πέρδικας. 

4.1.3. Περιφέρεια Κυνηγετικού Συλλόγου Μυκόνου. 
Απαγορεύουμε το κυνήγι της πέρδικας. 

4.1.4. Περιφέρεια Κυνηγετικού Συλλόγου Θήρας. 

Απαγορεύουμε το κυνήγι της πέρδικας. 

4.1.5. Περιφέρεια Κυνηγετικού Συλλόγου Μήλου. 

Απαγορεύουμε το κυνήγι του λαγού. 

4.1.6. Περιφέρεια Κυνηγετικού Συλλόγου ,Σύρου. 

Απαγορεύουμε το κυνήγι όλων των θηραμάτων στις ερημονησίδες 

Δίδυμα και Στρογγυλή. 

4.2. Περιφέρεια νομού Εύβοιας. 

4.2.1. Περιφέρεια Κυνηγετικού Συλλόγου Καρύστου. 

Απαγορεύουμε το κυνήγι της πέρδικας. , - 

4.2.2. Περιφέρεια Κυνηγετικού Συλλόγου Κυθήρων. 

Απαγορεύουμε το κυνήγι της πέρδικας. 

5. Κυνηγετική περιφέρεια Ηπείρου και νήσων. 

5.1. Περιφέρεια Κυνηγετικού Συλλόγου Κερκύρας. 

Απαγορεύουμε το κυνήγι του αγρόχοιρου. 

5.2. Περιφέρεια Κυνηγετικού Συλλόγου Παξών. 

5.2.1. Κυνήγι πέρδικας και λαγού. 

Επιτρέπουμε τη Θήρα μέχρι 2 περδίκων και ενός λαγού ανά ημερή¬ 
σια έξοδο μόνο κατά τις Κυριακές του Νοεμβρίου 6, 13, 20 και 27. 

6. Κυνηγετική περιφέρεια Θεσσαλίας. 

6.Γ. Περιφέρεια Κυνηγετικού Συλλόγου Ελασσόνας. 

Απαγορεύουμε το κυνήγι της ορεινής πέρδικας. 

II. ΧΑΡΑΚΤΗΡΙΖΟΥΜΕ «ΕΠΙΒΛΑΒΗ» ΘΗΡΑΜΑΤΑ ΓΙΑ ΤΟΝ 
ΚΥΝ. ΧΡΟΝΟ 1988 - 1989. 

1. Από τα θηλαστικά: Την Αλεπού νυΕΡΕδ νυΕΡΕδ), το Λύκο 
(ΟΑΝΙδ Ευρυδ), το Τσακάλι (ΟΑΓΊΙδ ΑυΚΕυδ), το Πετροκούναβο ή 
Ατσίδα (ΜΑΚΙΕδ ΕΟΙΝΑ), σ’ όλη τη χώρα καθώς και το Αγριοκούνε¬ 
λο (ΟΚΥαΟΕΑΟΙΙδ ΟυΝΙΟΕυδ) στα νησιά. 

2. Από τα πτερωτά: Την Κάργα (ΟΟΚνϋδ ΜΟΝΕΟΕΙΕΑ), την 
Κουρούνα (ΟΟΚνϋδ ΟΟΚΟΝΕ), την Καρακάξα (ΡΙΟΑ ΡΙΟΑ), το 
Σπουργίτι (ΡΑδδΕΒ ΟΟΜΕδΤΐόΐΙδ), το Δενδροσπουργίτι (ΡΑδδΕΚ 
ΜΟΝΤΑΝΙΙδ), το Χωραφοσπουργίτι (ΡΑδδΕΚ ΗΙδΡΑΝΙΟΕΕΝδΙδ), 
το Μελισουργό (ΜΕΚΟΡδ ΑΚΙΑδΤΕΚ), το Ψαρόνι (δΤϋΚΝϋδ 
νυΕΟΑΚΙδ), την Κίσσα (ΟΑΚΚΙΙΕυδ ΟΕΑΝϋΑΚίυδ), και το Συκο¬ 
φάγο (ΟΚΙΟΕϋδ ΟΚΙΟΕυδ). 

3. Η καταπολέμηση αυτών θα γίνεται σύμφωνα με την αριθ. 
164168/1572/23.4.1985 απόφαση του Υφυπουργού Γεωργίας. 

4. Καθορίζουμε αμοιβή για το φόνο της αλεπούς δρχ. 1.000. 

5. Για τον τρόπο παραλαβής των τεκμηρίων της αλεπούς και την 
καταβολή της αμοιβής ισχύει η αριθ. 168748/6.10.82 απόφαση του 
ΥΠ.ΓΕ. 

III. Καθορίζουμε τα τέλη έκδοσης αδειών κυνηγιού για τον κυνηγ. 
χρόνο 1988 - 1989 ως εξής: 

1. Ημεδαποί - Ομογενείς υπήκοοι ξένων κρατών - Υπήκοοι ξένων 
κρατών διαμένοντες στην Ελλάδα πέραν της 15ετίας: 

1.1. Τέλη Τοπικής Άδειας Κυνηγίου δρχ. 1.200 

1.2. Τέλη Περιφερειακής Άδειας κυνηγίου δρχ. 3.200 

1.3. Τέλη Γενικής Άδειας κυνηγίου δρχ. 6.400. 

2. Υπήκοοι ξένων κρατών. 

2.1. Οι κυνηγοί αυτοί μπορούν να κυνηγούν μόνο στις Ελεγχόμενες 
Δημόσιες ή Ιδιωτικές Κυνηγετικές Περιοχές. 

2.2. Για τις Δημόσιες Ελεγχόμενες Κυνηγετικές Περιοχές η απαραί¬ 
τητη Γενική άδεια εκδίδεται από τη Δασική Αρχή στην οποία υπάγεται 
η Ελεγχόμενη Κυνηγετική Περιοχή (ΕΚΠ) με τα ακόλουθα τέλη: 

α'. μέχρι 15 μέρες δρχ. 8.0θ0 

β'. μέχρι 2 μήνες δρχ. 12.000. 

γ’. για ολόκληρη την κυν. περίοδο δρχ. 18.000. 

2.3. Για κάθε Ε.Κ.Π. απαιτείται και Ειδική Άδεια κυνηγίου με 
τέλος που καθορίζεται από το σχετικό πρόγραμμά της. 

2.4. Για Ιδιωτικές Ε.Κ.Π. η Γενική Άδεια εκδίδεται από την τοπική 
Δασική Αρχή, ισχύει για ολόκληρη την κυνηγετική περίοδο και το τέλος 
της καθορίζεται σε δρχ. 6.000. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύσει για τον κυνηγετικό χρόνο 1988 - 1989. 

Αθήνα, 22 Ιουλίου 1988 

Ο ΥΦΥΠΟΥΡΓΟΣ 

Κ. ΤΣΙΓΑΡΙΔΑΣ 

" ♦- 

Αριθ. Γ4α/Φ.222/οικ. 2204 (2) 

Αύξηση της οικονομικής ενίσχυσης στους πάσχοντες από συγγενή αιμο¬ 
λυτική αναιμία ή συγγενή αιμορραγική διάθεση. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 321/69 «περί Κώδικος Δημοσίου Λογι¬ 
στικού» όπως συμπληρώθηκε και τροποποιήθηκε μεταγενέστερα με το 
Ν.Δ. 1337/73. 

2. Τη Γ4α/Φ. 167/2073/13.8.82 (ΦΕΚ 640 τ.Β'/31.8.82) 
Κοινή Υπουργική απόφαση με την οποία εφαρμόστηκε πρόγραμμα 
οικονομικής ενίσχυσης στους πάσχοντες από συγγενή αιμολυτική αναι¬ 
μία (Μεσογειακή - δρεπανοκυτταρική κ.λπ.) ή συγγενή αιμορραγική 


διάθεση (αιμορροφυλία κ.λπ.), όπως τροποποιήθηκε και συμπληρώθη¬ 
κε μεταγενέστερα. 

3. Τη Γ4α/Φ.222/οικ. 222/οικ. 1266/3.5.1985 Κοινή απόφαση 
με την οποία αυξήθηκε η οικονομική ενίσχυση που καταβάλλεται στους 
πάσχοντες από συγγενή αιμολυτική αναιμία ή συγγενή αιμορραγική 
διάθεση. 

4. Την 6474/88 απόφαση του Πρωθυπουργού και του Υπουργού 
Οικονομικών «περί αναθέσεως αρμοδιοτήτων στον Υφυπουργό Οικονο¬ 
μικών Ηλία Παπαηλία» (ΦΕΚ 451/30.6.88 τ.Β.’). 

5. Την ανάγκη αυξήσεως της οικονομικής ενίσχυσης για την αντιμε¬ 
τώπιση των πρόσθετων δαπανών που δημιουργεί η πάθησή τους, απο¬ 
φασίζουμε: 

1. Τροποποιώντας την Γ4α/Φ.222/οικ. 1266/3.5.1985 κοινή 
απόφαση, εγκρίνουμε την αύξηση της παρεχόμενης οικονομικής ενί¬ 
σχυσης στους πάσχοντες από συγγενή αιμολυτική αναιμία (Μεσογειακή 
- δρεπανοκυτταρική κ.λπ.) ή συγγενή αιμορραγική διάθεση (αιμορρο- 
φυλία κ.λπ.) από 5.000 δρχ. σε 8.000 δρχ. το μήνα από 1η Οκτω¬ 
βρίου 1988. 

Η απόφαση αυτή να δημοσιευθεί στην Εφημερίδα της Κυβερνήσε¬ 
ως. 

Αθήνα, 14 Ιουλίου 1988 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΓΙΑΝΝΗΣ ΦΛΩΡΟΣ ΗΛΙΑΣ ΠΑΠΑΗΛΙΑΣ 

-♦—- 

Αριθ. Γ4β/Φ.422/οικ. 2205 (3) 

Αύξηση επιδόματος κωφαλάλων. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: .■■·'■■· 

α) Του Α.Ν. 421/37 «περί διαθέσεως εσόδων τινών υπέρ της 
Κοινωνικής Προνοίας» ΦΕΚ 2/37 τ.Α'. 

β) Της Κοινής απόφασής μας Γ4β/Φ. 422/οικ. 1142/85 (ΦΕΚ 
228/85 τ.Β') «περί αυξήσεως χρηματικού βοηθήματος κωφαλάλων 
και επέκτασής του σε νέες κατηγορίες κωφαλάλων». 

2. Την 6474/88 απόφαση του Πρωθυπουργού και του Υπουργού 
Οικονομικών «περί αναθέσεως αρμοδιοτήτων στον Υφυπουργό Οικονο¬ 
μικών Ηλία Παπαηλία» (ΦΕΚ 451/30.6.88 τ.Β'). 

3. Την ανάγκη για πληρέστερη κάλυψη των αναγκών των Κωφαλά¬ 
λων, αποφασίζουμε: 

Άρθρο 1. 

Τροποποιώντας το άρθρο 1 της απόφασής μας Γ4β/Φ. 422/οικ. 
1142/85 (ΦΕΚ 228/85 τ.Β') αυξάνουμε από 1.10.88 το επίδομα 
που καταβάλλεται στις κατηγορίες κωφαλάλων που ορίζονται στην 
ανωτέρω απόφαση από 5.ΟΟ0 σε 8.000 δρχ. το μήνα. 

Άρθρο 2. 

1. Κάθε προηγούμενη διάταξη απόφασης ή εγκυκλίου αντίθετη με 
τις ρυθμίσεις της απόφασης αυτής καταργείται. Κατά τα λοιπά ισχύουν 
οι διατάξεις που μέχρι σήμερα ρυθμίζουν το πρόγραμμα Επιδότησης 
Κωφαλάλων. 

Η απόφαση αυτή που θα ισχύσει από 1.10.88 να δημοσιευθεί στην 
Εφημερίδα της Κυβερνήσεως. 

Αθήνα, 14 Ιουλίου 1988 

οι ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΗΣ ΦΛΩΡΟΣ ΗΛΙΑΣ ΠΑΠΑΗΛΙΑΣ 

♦ 

Αριθ. Γ4α/Φ. 225/οικ. 2206 (4) 

Αύξηση της οικονομικής ενίσχυσης ανασφαλίστων και έμμεσα ασφαλι¬ 
σμένων ατόμων 0-59 ετών με βαριές αναπηρίες. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 1 και 2 του Ν.Δ. 162/1973 «περί μέτρων προστα- 

αίας υπερηλίκων και χρονίως πασχόντων ατόμων» (ΦΕΚ 227/73 
τ.Α'). 

β) Του άρθρου 6 του Α.Ν. 421/1937 «περί διαθέσεως Εσόδων 
τινών υπέρ της Κοινωνικής Προνοίας» (ΦΕΚ 2/1937 τ.Α'). 

γ) Του Ν.Δ. 321/1969 «περί κώδικος δημοσίου λογιστικού (ΦΕΚ 
205/69 τ.Α') όπως τροποποιήθηκε και συμπληρώθηκε μεταγενέστε¬ 
ρα. ■ 

δ) Το Ν.Δ. 57/1973 «περί λήψεως μέτρων κοινωνικής προστασίας 
των οικονομικά αδυνάτων κ.λπ.» (ΦΕΚ 149/73 τ.Α'.). 

2. Τη Γ4α/Φ. 225/οικ. 1196/26.4.85 (ΦΕΚ 279/85 τ.Β') κοινή 
απόφαση «περί οικονομικής ενίσχυσης ανασφαλίστων και έμμεσα ασφα¬ 
λισμένων βαριά αναπήρων ατόμων 0-59 ετών». 

3. Την 6474/88 απόφαση του Πρωθυπουργού και του Υπουργού 
Οικονομικών «περί αναθέσεως αρμοδιοτήτων στον Υφυπουργό Οικονο¬ 
μικών Ηλία Παπαηλία» (ΦΕΚ 451/30.6.88 τ.Β'). 

4. Την ανάγκη αύξησης της οικονομικής ενίσχυσης για την αντιμε¬ 
τώπιση των πρόσθετων δαπανών που δημιουργεί η πάθησή τους, απο¬ 
φασίζουμε: 

1. Τροποποιώντας τις διατάξεις της υπ’ αριθμ. Γ4α/Φ. 225/οικ. 
1196/26.4.85 απόφασή μας: α) Επεκτείνουμε την ηλικία των υπαγο- 
μένων στο πρόγραμμα οικονομικής ενίσχυσης ανασφαλίστων και έμμε¬ 
σα ασφαλισμένων αναπήρων ατόμων ηλικίας από 0-59 ετών σε 0-60 
ετών συμπληρωμένων. Τα άτομα αυτά πρέπει να έχουν αναπηρία 67% 
και άνω και να είναι ανίκανα για εργασία. 

β) Επεκτείνουμε το ίδιο πρόγραμμα και στα ανάπηρα εκείνα άτομα 
που είναι άμεσα ασφαλισμένα σε ασφαλιστικό Ταμείο ή Οργανισμό, 
αλλά δεν δικαιούνται σύνταξης ή επιδόματος ή οποιασδήποτε άλλης 
οικονομικής ενίσχυσης από το Ταμείο ή Οργανισμό, επειδή δεν συγκε¬ 
ντρώνουν τις απαιτούμενες γι’ αυτό προϋποθέσεις. 

γ) Αυξάνουμε από 1.10.1988 τη χορηγούμενη μηνιαία οικονομική 
ενίσχυση κατά 4.000 δρχ. δηλαδή από 8.000 σε 12.000 δρχ. όλων 
των ανωτέρω κατηγοριών. 

δ) Το επίδομα δικαιούνται" και τα αυτιστικά άτομα που φοιτούν ως 
εξωτερικά σε ειδικές για την περίπτωσή τους μονάδες (ΝΠΙΔ, Φ.Σ. 
κ.λπ.). 

2. Κατά τα λοιπά παραμένει όπως έχει η τροποποιουμένη απόφαση 
όπως συμπληρώθηκε και τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της Κυβερνήσε- 
ως. 

Αθήνα, 14 Ιουλίου 1988 

ΟΙ ΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΓΙΑΝΝΗΣ ΦΛΩΡΟΣ ΗΛΙΑΣ ΠΑΠΑΗ/^ΙΑΣ 

♦ 

Αριθ. Γ4α/Φ. 224/οικ. 2207 (5) 

Αύξηση της οικονομικής ενίσχυσης που καταβάλλεται στα άτομα με 
εγκεφαλική παράλυση (σπαστικά κ.λπ.) ηλικίας 0-18 ετών. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθων 1 και 2 Ν.Δ. 162/72 «περί μέτρων 
προστασίας υπερηλίκων και χρονίως πασχόντων ατόμων» (ΦΕΚ 227/ 
73 τ.Α'). 

2. Τις διατάξεις του Ν.Δ. 321/69 «περί Κώδικος Δημοσίου Λογι¬ 
στικού» (ΦΕΚ 205/69 τ.Α’), όπως τροποποιήθηκε με το Ν.Δ. 1337/ 
73. 

3. Τη Γ4α/Φ.224/οικ. 1434/26.6.84 (ΦΕΚ 441 τ.Β') με την 
οποία εγκρίθηκε η εφαρμογή προγράμματος οικονομικής ενίσχυσης σε 
άτομα με εγκεφαλική παράλυση (σπαστικά κ.λπ.) ηλικίας 0-18 ετών. 

4. Την 6474/88 απόφαση του Πρωθυπουργού και του Υπουργού 
Οικονομικών «περί αναθέσεως αρμοδιοτήτων στον Υφυπουργό Οικονο¬ 
μικών Ηλία Παπαηλία» (ΦΕΚ 451/30.6.88 τ.Β’). 

5. Την ανάγκη αύξησης της οικονομικής ενίσχυσης για την αντιμε¬ 
τώπιση των πρόσθετων δαπανών που δημιουργεί η πάθησή τους, απο¬ 
φασίζουμε: 

1. Τροποποιώντας τη Γ4α/Φ.224/οικ. 1434/26.6.84 κοινή από¬ 
φαση, εγκρίνουμε την αύξηση της παρεχόμενης οικονομικής ενίσχυσης 
στα άτομα με εγκεφαλική παράλυση (σπαστικά κ.λπ.) ηλικίας 0-18 
ετών από 5.000 δρχ. σε 8.000 δρχ. το μήνα από 1η Οκτωβρίου 
1988. 

2. Κατά τα λοιπά παραμένει όπως έχει η αναφερόμενη απόφαση 
όπως συμπληρώθηκε και τροποποιήθηκε. 


Η απόφαση αυτή να δημοσιευθεί στην Εφημερίδα της Κυβερνήσε- 
ως. 

Αθήνα, 14 Ιουλίου 1988 

οι ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΗΣ ΦΛΩΡΟΣ ΗΛΙΑΣ ΠΑΠΑΗΛΙΑΣ 


- ♦- 

Αριθ. Γ4β/Φ. 423/οικ. 2208 (6) 

Τροποποίηση και επέκταση προγράμματος οικονομικής ενίσχυσης των 
βαριά νοητικά καθυστερημένων. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν. Δ/τος 162/73 «περί 
μέτρων προστασίας υπερηλίκων και χρονίως πασχόντων ατόμων» 
(ΦΕΚ 227/73 τ.Α'). 

2. Τις Κοινές μας αποφάσεις Γ4/Φ. 12/οικ. 1930/82, Γ4/Φ. 
423/οικ. 1167/84 και Γ4/Φ.423/οικ. 82/οικ. 529/85 που ρυθμί¬ 
ζουν το πρόγραμμα οικονομικής ενίσχυσης βαριά νοητικά καθυστερη¬ 
μένων ατόμων με Δ.Ν. μέχρι 30. 

3. Την Κοινή Υπουργική απόφαση οικ. 1273/86 (ΦΕΚ Β/856/ 
86) σχετικά με τα δικαιολογητικά που απαιτούνται για τη διεκπεραίω¬ 
ση των υποθέσεων των πολιτών με το Υπουργείο Υγείας, Πρόνοιας και 
Κοινών. Ασφ/σεων. 

4. Τη Γ4β/Φ. 32/οικ. 3298/87 (ΦΕΚ 39/88 τ.Β') Κοινή μας 
απόφαση «τροποποίηση και συμπλήρωση αποφάσεων σχετικά με τη 
χορήγηση επιδόματος σε άτομα με ειδικές ανάγκες». 

5. Την 6474/88 απόφαση του Πρωθυπουργού και του Υπουργού 
Οικονομικών «περί αναθέσεως αρμοδιοτήτων στον Υφυπουργό Οικονο¬ 
μικών Ηλία Παπαηλία» (ΦΕΚ 451/30.6.88 τ.Β'). 

6. Την ανάγκη πληρέστερης ικανοποίησης των αναγκών των 
Β.Ν.Κ., αποφασίζουμε: 

Άρθρο 1. 

Από 1.10.1988. 

1. Χορηγούμε 15.000 δρχ. το μήνα στα Β.Ν.Κ. άτομα όλων των 
ηλικιών με Δ.Ν. μέχρι 30. 

α) Εφόσον δεν παίρνουν για την ίδια αιτία διαζευκτικά ή αθροιστικά 
κάποια παροχή (σύνταξη, οικονομική ενίσχυση ή άλλου είδους παρο¬ 
χή), άμεσα ή έμμεσα από οποιαδήποτε πηγή της ημεδαπής ή της 
αλλοδαπής (δημόσιο, ασφαλιστικό οργανισμό Ν.Π.Δ.Δ. κ.λπ.) ίση ή 
μεγαλύτερη από την οικονομική ενίσχυση της απόφασης αυτής. 

Τα ανωτέρω δεν ισχύουν για τους Β.Ν.Κ. που παρακολουθούν αμι¬ 
γείς μονάδες ειδικής αγωγής του Υπουργείου Εθνικής Παιδείας και 
Θρησκευμάτων. 

β) Εφόσον περιθάλπονται ως εσωτερικοί ή εξωτερικοί σε Ιδρύματα 
(Ν.Π.Δ.Δ., Ν.Π.Ι.Δ., Ιδιωτικές επιχειρήσεις που λειτουργούν νόμιμα), 
ή νοσηλεύονται σε νοσοκομεία, κλινικές, σανατόρια κ.λπ. και τη δαπάνη 
περιθάλψεως ή νοσηλείας τους έχει αναλάβει ολοκληρωτικά η οικογέ- 
νειά τους. 

2. Χορηγούμε 10.000 δρχ. το μήνα στα Β.Ν.Κ. άτομα όλων των 
ηλικιών με Δ.Ν. μέχρι 30. 

α) Εφόσον παίρνουν για την ίδια αιτία (νοητική καθυστέρηση) δια¬ 
ζευκτικά ή αθροιστικά κάποια παροχή (σύνταξη, οικονομική ενίσχυση ή 
άλλου είδους παροχή) άμεσα ή έμμεσα από οποιαδήποτε πηγή της 
ημεδαπής ή της αλλοδαπής (δημόσιο, ασφαλιστικό οργανισμό, 
Ν.Π.Δ.Δ. κ.λπ.) μικρότερη από 15.000 δρχ. 

β) Εφόσον περιθάλπονται ως εσωτερικοί ή εξωτερικοί σε Ιδρύματα 
(ΝΠΔΔ, ΝΠΙΔ, Ιδιωτικές επιχειρήσεις που λειτουργούν νόμιμα) ή νο¬ 
σηλεύονται σε νοσοκομεία, κλινικές σανατόρια κ.λπ. και η δαπάνη ή το 
μέρος της δαπάνης περιθάλψεως ή νοσηλείας τους που βαρύνει τον 
ασφαλιστικό τους φορέα, το Δημόσιο, ΝΠΔΔ ή Ι.Δ. που επιχορηγείται 
από το Κράτος είναι μικρότερο από 15.000 δρχ. 


Άρθρο 2. 


Το άρθρο 2 της Γ4β/Φ. 423/οικ. 1167/84 απόφασής μας καταρ- 
γείται. 


Άρθρο 3. 


Υπεύθυνοι είσπραξης, ημερομηνία έναρξης οικονομικής ενίσχυσης, 
μετοίκηση Β.Ν.Κ. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το άρθρο 3 της Γ4β/Φ. 423/οικ. 1167/84 απόφασής μας αντικα¬ 
θίσταται ως εξής: 

1. Η οικονομική ενίσχυση των δικαιούχων που αναγνωρίστηκαν με 
τις αποφάσεις μας Γ4/Φ.12/1930/82, Γ4β/Φ. 423/οικ. 1167/84 
και Γ4/Φ. 423/οικ. 82/οικ. 529/85 και αυτών που θα αναγνωρι¬ 
στούν στο μέλλον σύμφωνα με την απόφαση αυτή, θα εισπράττεται από 
μέλος της οικογένειας που έχει αναλάβει τη φροντίδα και περίθαλψή 
τους. 

2. Ημερομηνία έναρξης καταβολής της οικονομικής ενίσχυσης είναι 
η ημερομηνία έκδοσης της αναγνωριστικής απόφασης. 

3. Σε περίπτωση μετοίκησης του Β.Ν.Κ. σε περιφέρεια άλλης Νο¬ 
μαρχίας, η οικεία Δ/νση ή το Τμήμα Κοινών. Προνοίας εκδίδει: 

α) απόφαση διαγραφής του Β.Ν.Κ. από τα μητρώα της και 

β) βεβαίωση σχετικά με το χρόνο μέχρι τον οποίο ο Β.Ν.Κ. ενισχύ- 
θηκε οικονομικά απ’ αυτήν. 

Τα ανωτέρω έγγραφα μαζί με το φάκελο οικονομικής ενίσχυσης του 
Β.Ν.Κ. διαβιβάζει στη Δ/ση ή το Τμήμα Κοιν. Προνοίας της νέας 
κατοικίας του Β.Ν.Κ. η οποία εκδίδει σχετική απόφαση εγγραφής του 
στα μητρώα της (Β.Ν.Κ.) και εξακολούθησης παροχής σ’ αυτόν οικονο¬ 
μικής ενίσχυσης, από την ημερομηνία διακοπής ενίσχυσής του από την 
προηγούμενη υπηρεσία Κοινωνικής Πρόνοιας. 

Άρθρο 4. 

Προϋποθέσεις χορήγησης της οικονομικής ενίσχυσης. 

Το άρθρο 4 της απόφασής μας Γ4β/Φ. 423/οικ. 1167/84 αντικα¬ 
θίσταται ως εξής: 

1. Την οικονομική ενίσχυση του άρθρου 1 της απόφασής μας αυτής ' 
δικαιούνται οι παρακάτω κατηγορίες Β.Ν.Κ. με Δ.Ν. μέχρι 30, εφόσον 
είναι οικονομικά αδύνατοι σύμφωνα με τις διατάξεις της Κοινής μας 
απόφασης Γ4β/Φ. 32/οικ. 3298/87 (ΦΕΚ 39/88 τ.Β’). 

α) Όσοι έχουν γραφτεί στα μητρώα Β.Ν.Κ. που τηρούν οι Νομαρ¬ 
χίες σύμφωνα με τις αποφάσεις Γ4/Φ. 12/1930/82, Γ4β/Φ. 423/ 
οικ. 1167/84 και Γ4/Φ. 423/οικ. 82/οικ. 529/85 και όσοι θα 
γραφτούν σ’ αυτά σύμφωνα με την παρούσα απόφαση. 

β) Οι Β.Ν.Κ. που διαμένουν μόνιμα στην Ελλάδα. Απουσία στο 
εξωτερικό για οποιοδήποτε λόγο, που δεν ξεπερνά τους έξι μήνες δεν 
αποτελεί λόγο διακοπής της οικονομικής ενίσχυσης. 

γ) Οι Β.Ν.Κ. που παρακολουθούν αμιγείς μονάδες ειδικής αγωγής 
του Υπουργείου Εθνικής Παιδείας και Θρησκευμάτων. 

δ) Οι επαναπατριζόμενοι ομογενείς Β.Ν.Κ., έστω και αν έχουν 
στερηθεί την Ελληνική Ιθαγένεια. 

ε) Οι Κύπριοι υπήκοοι Ελληνικής καταγωγής, εφόσον κατοικούν 
μόνιμα στην Ελλάδα. 

στ) Οι Β.Ν.Κ. υπήκοοι των Κρατών που περιλαμβάνονται στήν 
κυρωμένη με το Ν.Δ/γμα 4017/59(ΦΕΚ 246/59 τ.Α') Ευρωπαϊκή 
Σύμβαση, εφόσον κατοικούν μόνιμα στην Ελλάδα. 

ζ) Οι Β.Ν.Κ. των οποίων οι γονείς έχουν κριθεί ως ανίκανοι, κατά 
την έννοια των διατάξεων του Ν. 4051/61 και του Β. Δ/τος 669/61, 
εφόσον συγκεντρώνουν και τους υπόλοιπους όρους και προϋποθέσεις 
της απόφασης αυτής. 

η) Οι Β.Ν.Κ. που κρϊνονται δικαιούχοι του επιδόματος των διατάξε¬ 
ων του Ν. Δ/τος 1153/72 «περί προστασίας πολυμελών οικογενειών 
δια παροχής οικογενειακών επιδομάτων» (ΦΕΚ 76/72 τ.Α'), εφόσον 
συγκεντρώνουν και τους υπόλοιπους όρους και προϋποθέσεις της από¬ 
φασης αυτής. 

Άρθρο 5. 

1. Κάθε άλλη διάταξη απόφασης ή εγκυκλίου αντίθετη με τις ρυθμί¬ 
σεις της απόφασης αυτής καταργείται. 

Η απόφαση αυτή, η εφαρμογή της οποίας θα αρχίσει την 1.10.88 να 
δημοσιευθεί στην Εφημερίδα της Κυβερνήσεως. 

Αθήνα, 14 Ιουλίου 1988 

οι ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΗΣ ΦΛΏΡΟΣ Η ΑΙΑΣ ΠΑΠΑΗΛΙΑΣ 


Αριθ. Γ4β/Φ. 421/οιχ. 2209 (7) 

Αύξηση επιδομάτων που καταβάλλονται σε τυφλούς κ.λπ. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 958/79 (ΦΕΚ 191/79 τ.Α'). 

2. Την Κοινή Υπουργική απόφαση Γ4/Φ.421/οικ. 1143/85 
(ΦΕΚ 228/85 τ.Β') σχετικά με την αύξηση των χρηματικών βοηθη¬ 
μάτων που καταβάλλονται στους τυφλούς κ.λπ. 

3. Την Κοινή υπουργική απόφαση οικ. 1273/86 (ΦΕΚ 856/86 
τ.Β'), σχετικά με τα δικαιολογητικά που απαιτούνται για τη διεκπεραί¬ 
ωση των υποθέσεων των πολιτών με το Υπουργείο Υγείας, Πρόνοιας 
και Κοιν. Ασφαλίσεων. 

4. Την 6474/88 απόφαση του Πρωθυπουργού και του Υπουργού 
Οικονομικών «περί αναθέσεως αρμοδιοτήτων στον Υφυπουργό Οικονο¬ 
μικών Ηλία Παπαηλία» (ΦΕΚ 451/30.6.88). 

5. Την ανάγκη για πληρέστερη κάλυψη των αναγκών των τυφλών, 
αποφασίζουμε: 

Άρθρο 1. 

Καταργώντας το άρθρο 1 της κοινής απόφασής μας Γ4/Φ. 421/ 
οικ. 1143/85 (ΦΕΚ 228/85 τ.Β'), ορίζουμε τα εξής: 

1. Από 1.10.88 το επίδομα που καταβάλλεται κάθε μήνα στους 
τυφλούς διαμορφώνεται στα εξής επίπεδα κατά κατηγορία: 

Κατηγορία τυφλών ύψος μηνιαίου επιδόματος 
1. α) Τυφλοί Εργαζόμενοι και 

β) Τυφλοί συνταξιούχοι (άμεσα και έμμεσα) δρχ. 9.000 

Στους συνταξιούχους υπάγονται και οι ανασφάλιστοι τυφλοί άνω των 
68 χρόνων στους οποίους ο ΟΓΑ χορηγεί σύνταξη σύμφωνα με το Ν. 
1296/82 (ΦΕΚ 128/82 τ.Α') όπως τροποποιήθηκε με το Ν. 1422/ 
84 (ΦΕΚ 27/84 τ.Α'). 

2. α) άνεργοι ανασφάλιστοι δρχ. 25.000 

β) άνεργοι άμεσα ασφαλισμένοι που έχουν απολυ¬ 
θεί από την εργασία τους, αλλά διατηρούν για ορισμέ¬ 
νο χρονικό διάστημα δικαίωμα υγειονομικής περί¬ 
θαλψης από τον ασφαλιστικό τους φορέα δρχ. 25.000 

γ) τυφλοί έμμεσα ασφαλισμένοι που δεν παίρνουν οι 
ίδιοι σύνταξη δρχ. 25.000 

δ) μη εργαζόμενοι τυφλοί φοιτητές Ανωτέρων και 
Ανωτάτων Εκπαιδευτικών Ιδρυμάτων της ημεδαπής 
μέχρι να συμπληρώσουν τα 25 τους χρόνια δρχ. 25.000 

ε) τυφλά παιδιά μέχρι και 18 χρόνων που δεν 
φοιτούν στα σχολεία ή δεν φιλοξενούνται στα οικοτρο¬ 
φεία του ΚΕΑΤ και του Ιδρύματος «ΗΛΙΟΣ» Θεσσα¬ 
λονίκης, ανεξάρτητα αν είναι ασφαλισμένα ή (ανασφά¬ 
λιστα δρχ. 25.000 

3. α) Εργαζόμενοι φοιτητές Ανωτέρων και Ανωτά¬ 
των Εκπαιδευτικών Ιδρυμάτων της ημεδαπής μέχρι 

να συμπληρώσουν τα 25 τους χρόνια δρχ. 10.000 

β) τυφλά παιδιά μέχρι και 18 χρόνων που φοιτούν 
στα σχολεία ή φιλοξενούνται στα οικοτροφεία του Κέ¬ 
ντρου Εκπαιδεύσεως και Αποκαταστάσεως Τυφλών ή 
του Ιδρύματος «ΗΛΙΟΣ» θεσ/νίκης ανεξάρτητα αν 
είναι ασφαλισμένα ή ανασφάλιστα δρχ. 10.000 

γ)*πτυχιούχοι Ανωτέρων και Ανωτάτων Εκπαι¬ 
δευτικών Ιδρυμάτων της ημεδαπής ή αλλοδαπής ανε¬ 
ξάρτητα αν εργάζονται ή όχι δρχ. 10.000 

δ) δικηγόροι και ασκούμενοι δικηγόροι δρχ. 10.000 

II. Για να αναγνωριστεί δικαίωμα επιδότησης στους τυφλούς που 
εκπληρώνουν τις προϋποθέσεις του άρθρου 2 της Κοινής απόφασής μας 
Γ4/Φ. 421/οικ. 1143/85 (ΦΕΚ 228/85 τ.Β') οι ενδιαφερόμενοι 
πρέπει να υποβάλλουν στη Δ/νση ή το Τμήμα Κοιν. Πρόνοιας της 
οικείας Νομαρχίας τα δικαιολογητικά που προβλέπει η Κοινή Υπουργι¬ 
κή απόφαση 1273/86 (ΦΕΚ 856/86 τ.Β') όπως αυτά έχουν τροπο¬ 
ποιηθεί σύμφωνα με την απόφασή μας Γ4β/Φ. 32/οικ. 3398 (ΦΕΚ 
39/88 τ.Β'). 

III. Οι τυφλοί συνταξιούχοι του δημοσίου, του ΟΓΑ και των άλλων 
ασφαλιστικών φορέων, που δεν περιλαμβάνονται στις ιδιαίτερες κατη¬ 
γορίες του εδαφίου ε της παρ. Τομέας Πρόνοιας, 4α (1) της Κοινής 
Υπουργικής απόφασης 1273/86, εκτός από τα δικαιολογητικά που 
προβλέπονται στην ανωτέρω παράγραφο θα υποβάλλουν βεβαίωση του 
συνταξιοδοτικού τους φορέα ή οποιοδήποτε άλλο στοιχείο που θα απο- 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δεικνύει ότι είναι συνταξιούχοι. 

Άρθρο 2. 

1. Κάθε προηγούμενη διάταξη απόφασης ή εγκυκλίου αντίθετη με 
τις ρυθμίσεις της απόφασης αυτής καταργείται. Κατά τα λοιπά ισχύουν 
οι διατάξεις που μέχρι σήμερα ρυθμίζουν το πρόγραμμα επιδότησης τυ¬ 
φλών. 

Η απόφαση αυτή που θα ισχύσει από 1.10.88 να δημοσιευθεί στην 
Εφημερίδα της Κυβερνήσεως. 

Αθήνα, 14 Ιουλίου 1988 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 8. ΚΟΙΝ. ΑΣΦΑΛΙΣΕΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΗΣ ΦΛΩΡΟΣ ΗΛΙΑΣ ΠΑΠΑΗΛΙΑΣ 

-♦ 

Αριθ. Γ4α/Φ. 221/οικ. 2210 (8) 

Αύξηση της οικονομικής ενίσχυσης που καταβάλλεται στους τετραπλη- 
γικούς - παραπληγικούς και βαριά ακρωτηριασμένους. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π. Δ/τος 321/69 ΦΕΚ 205/69 τ.Α’ «περί 
Κωδικός Δημοσίου λογιστικού», όπως συμπληρώθηκε και τροποποιή¬ 
θηκε μεταγενέστερα. 

2. Την 115750/3006/10.9.81 Κοινή Υπουργική απόφαση, με 
την οποία εγκρίθηκε η εφαρμογή προγράμματος οικονομικής ενίσχυσης 
σε ανασφάλιστους τετραπληγικούς και παραπληγικούς αναπήρους. 

3. Τη Γ4α/Φ. 29/οικ 1931/28.7.82 (ΦΕΚ 724/82 τ.Β’) από¬ 
φαση με την οποία τροποποιήθηκε και επεκτάθηκε το ανωτέρω πρό¬ 
γραμμα σε ορισμένες κατηγορίες ανασφαλίστων, ακρωτηριασμένων και 
ασφαλισμένων που δεν δικαιούνται βοηθήματος από τους Ασφαλιστι¬ 
κούς Οργανισμούς. 

4. Τη Φ. 29/1499/16.6.83 απόφαση με την οποία τροποποιήθη¬ 
καν οι πιο πάνω αποφάσεις και χορηγήθηκε επίδομα στους τετραπληγι- 
κούς - παραπληγικούς και ακρωτηριασμένους που παραμένουν στα 
Προνοιακά Ιδρύματα. 

5. Τη Γ4α/Φ. 221/οικ. 1604/15.6.87 απόφαση με την οποία 
αυξήθηκε η παρεχόμενη οικονομική ενίσχυση. 

6. Την 6474/88 απόφαση του Πρωθυπουργού και του Υπουργού 
Οικονομικών «περί αναθέσεως αρμοδιοτήτων στον Υφυπουργό Οικονο¬ 
μικών Ηλία Παπαηλία» (ΦΕΚ 451/30.6.88 τ.Β'). 

7. Την ανάγκη αύξησης της Οικονομικής ενίσχυσης για την (αντιμε¬ 
τώπιση των πρόσθετων δαπανών που δημιουργεί η πάθησή τους, απο¬ 
φασίζουμε: 

Άρθρο 1. 

Τροποποιώντας τη Γ4α/Φ.221/οικ. 2296/24.8.87 Κοινή απόφα¬ 
ση εγκρίνουμε την αύξηση της παρεχόμενης Οικονομικής ενίσχυσης 
από 1.10.1988 ως ακολούθως: 

α) Από 28.000 δρχ. το μήνα σε 33.000 δρχ. 

β) Από 10.000 δρχ. το μήνα σε 12.000 δραχ. για τους διαμένοντες 
μέσα στα Προνοιακά Ιδρύματα. 

Άρθρο 2. 

Οι βαριά ακρωτηριασμένοι ασφαλισμένοι του ΟΓΑ άνω των 65 ετών 
δεν δύνανται να λάβουν ποσό ανώτερο των 33.000 δρχ. το μήνα στο 
οποίο συμψηφίζεται και η παρεχόμενη από τον ΟΓΑ σύνταξη. 

Άρθρο 3. 

Κατά τα λοιπά παραμένει όπως έχει η τροποποιούμενη απόφαση 
όπως συμπληρώθηκε και τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της Κυβερνήσε¬ 
ως. 

Αθήνα, 14 Ιουλίου 1988 

ΟΙ ΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΗΣ ΦΛΩΡΟΣ ΗΛΙΑΣ ΠΑΠΑΗΛΙΑΣ 


Αριθ. Γ4α/Φ. 228/οικ. 2211 (9) 

Αύξηση της οικονομικής ενίσχυσης που καταβάλλεται στους ανασφάλι¬ 
στους ηλικιωμένους με βαριές αναπηρίες. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν. Δ/τος 162/73 «περί 

μέτρων προστασίας υπερηλίκων και χρονίως πασχόντών ατόμων» 
(ΦΕΚ 227/73 τ.Α'). -___ 

2. Τις διατάξεις του Ν.Δ. 321/1969 «περί Κώδικος Δημοσίου 
Λογιστικού» (ΦΕΚ 205/69 τ.Α’) όπως τροποποιήθηκε με το Ν.Δ. 
1337/73. 

3. Τη Γ3/οικ. 2414/82 (ΦΕΚ 938/82 τ.Β') Κοινή απόφαση, με 
την οποία εγκρίθηκε η εφαρμογή προγράμματος οικονομικής ενίσχυσης 
στους ανασφάλιστους ηλικιωμένους με απόλυτη αναπηρία. 

4. Την ανάγκη αύξησης της οικονομικής ενίσχυσης για την αντιμε¬ 
τώπιση των πρόσθετων δαπανών που τους δημιουργεί η αναπηρία 
τους. 

5. Την 6474/88 απόφαση του Πρωθυπουργού και του Υπουργού 
Οικονομικών «περί αναθέσεως αρμοδιοτήτων στον Υφυπουργό Οικονο¬ 
μικών Ηλία Παπαηλία» (ΦΕΚ 451/30.6.88 τ.Β'), αποφασίζουμε: 

1. Τροποποιώντας τη Γ3/οικ. 2414/82 Κοινή απόφαση εγκρίνου¬ 
με την αύξηση της παρεχόμενης οικονομικής ενίσχυσης στους ανασφά¬ 
λιστους ηλικιωμένους με βαριές αναπηρίες από 60 ετών και πάνω, που 
έχουν ανάγκη συμπαραστάσεως άλλου προσώπου, από 8.000 δρχ. σε 
12.000 δρχ. το μήνα. 

Η χορηγούμενη αύξηση θα αρχίσει να καταβάλλεται από την 1η 
Οκτωβρίου 1988. 

2. Κατά τα λοιπά παραμένει όπως έχει η τροποποιούμενη απόφαση. 

Η απόφαση αυτή να δημοσιευθεί στην Εφημερίδα της Κυβερνήσε¬ 
ως. 

Αθήνα, 14 Ιουλίου 1988 

οι ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΗΣ ΦΛΩΡΟΣ ΗΛΙΑΣ ΠΑΠΑΗΛΙΑΣ 

- ♦- 

Αριθ. ΦΠ 35/889 (10) 

Αύξηση πόρων του Κλάδου Επικουρικής Ασφάλισης Δικηγόρων του 
Ταμείου Νομικών. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του εδαφ. α’ της παρ. 2 του άρθρου 30 του Ν. Δ/τος 
4114/60 «περί Κώδικος του Ταμείου Νομικών» (ΦΕΚ 164/9.10.60 
τ.Ά). 

2. Τις διατάξεις του πρώτου εδαφίου του άρθρου 1 του 798/1961 
Β. Δ/τος «περί του τρόπου καταβολής των υπέρ του Κλάδου Επικουρι¬ 
κής Ασφάλισης Δικηγόρων ειδικών εισφορών» (ΦΕΚ 205/30.10.61 
τ· Α ')· 

3. Τα άρθρα 23 παρ. 1 στοιχ. ατ' και 24 παρ. 1 και παρ. 2 στοιχ. γ' 
26 παρ. 1 και 27 παρ. 1 στοιχ. δ' του Ν. 1558/1985 (ΦΕΚ 137/85 
τ.Α'). 

4. Το άρθρο 1 του Π. Δ/γματος 79/1988 (ΦΕΚ 36 τ.Α’). 

5. Την 471/7.7.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 467/ 
88 τ.Β'). 

6. Την 6474/30.6.88 απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στον Υφυπουργό Οι¬ 
κονομικών» (ΦΕΚ 451/Β/30.6.88). 

7. Τις διατάξεις του Π. Δ/τος 105/1988 (ΦΕΚ 46Α/88). 

8. Τη σύμφωνη γνώμη του Δ.Σ. του Κλάδου Επικουρικής Ασφάλι¬ 
σης Δικηγόρων (ΚΕΑΔ) που λήφθηκε στις 1090/9.2.88 και 1101/ 
19.4.88 συνεδριάσεις του, αποφασίζουμε: 

Άρθρο 1. 

1. Το υπό του εδαφ. α' της παρ. 2 του άρθρου 30 του Ν.Δ. 
4114/60, όπως τροποποιήθηκε, προβλεπόμενο κατώτατο όριο μη¬ 
νιαίας εισφοράς των δικηγόρων στον Κλάδο Επικουρικής Ασφάλισης 
Δικηγόρων (ΚΕΑΔ), που αποδίδεται κατά τις διατάξεις του Β.Δ. 798/ 

1961, με επικόλληση ενσήμων στο ασφαλιστικό βιβλιάριο, ορίζεται ως 
εξής; 

«Για δικηγόρους με δικηγορία μέχρι δύο (2) ετών, καθώς και για 
ασκούμενους που προαιρετικά ασφαλίζονται δρχ. χίλιες (1.000). 

Για δικηγόρους με δικηγορία πέραν των δυο (2) ετών και μέχρι τη 
συμπλήρωση δικηγορίας πέντε (5) ετών δρχ. χίλιες πεντακόσιες 

(1.500) . 

Για δικηγόρους με δικηγορία πέραν των πέντε (5) ετών και μέχρι τη 
συμπλήρωση δικηγορίας δέκα (10) ετών δρχ. δύο χιλιάδες πεντακόσιες 

(2.500) . 

Για δικηγόρους με δικηγορία πέραν των δέκα (10) ετών και μέχρι 
τη συμπλήρωση δικηγορίας είκοσι (20) ετών δρχ. τρεις χιλιάδες πεντα¬ 
κόσιες (3.500) και 

Για δικηγόρους με δικηγορία πέραν των είκοσι (20) ετών δρχ. 
τέσσερις χιλιάδες (4.000). 

2. Ως ημερομηνία συμπλήρωσης του χρόνου κάθε κλιμακίου, νοείται 
η 31 Δεκεμβρίου του έτους μέσα στο οποίο έγινε η συμπλήρωση των 
ετών του αντίστοιχου κλιμακίου». 

Άρθρο 2. 

1. Τα υπό των εδαφίων ιβ' - ιδ' της παρ. 1 του άρθρου 10 του Ν.Δ. 
4114/60 προβλεπόμενα χρηματικά ποσά, που αποδίδονται σύμφωνα 


με τις διατάξεις του Β.Δ. 798/1961 στον ΚΕΑΔ όπως αυτά αναπρο¬ 
σαρμόστηκαν με την 135/802/1986 κοινή απόφαση ορίζονται ως 

εξής: 

«Ενώπιον Ειρηνοδικείου κ.λπ. σε δραχμές εκατό (100) 

Ενώπιον Πρωτοδικείου κ.λπ. σε δραχμές διακόσιες (200) 

Ενώπιον Εφετείου κ.λπ. σε δραχμές τετρακόσιες (400) 

Ενώπιον Αρείου Πάγου κ.λπ. σε δραχμές οκτακόσιες (800)». 

2. Τα κατά περίπτωση χρησιμοποιούμενα ένσημα μετ’ αποκομμά¬ 
των έχουν διαφορετικό χρωματισμό για τους παρά Πρωτοδίκαις δικη¬ 
γόρους, διαφορετικό για τους παρ’ εφέταις και διαφορετικό για τους 
παρ’ Αρείω Πάγω, ανεξαρτήτως του βαθμού του Δικαστηρίου στο 
οποίο παρίατανται κάθε φορά. 

Άρθρο 3. 

Η απόφαση αυτή η ισχύς της οποίας αρχίζει από 1η Οκτωβρίου 
1988 να δημοσιευθεί στην Εφημερίδα της Κυβερνήσεως. 

Αθήνα, 20 Ιουλίου 1988 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ΟΙΚΟΝΟΜΙΚΩΝ 

Ν. ΡΙΖΟΓΙΑΝΝΗΣ ΗΛΙΑΣ ΠΑΠΑΗΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















































































































































































































































